Fælles forslag til RÅDETS FORORDNING om suspension af anvendelsen af visse restriktive foranstaltninger i forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar /* JOIN/2012/012 final - 2012/0101 (NLE) */





BEGRUNDELSE (1) Ved Rådets forordning (EF) nr. 194/2008 af 25. februar 2008 om forlængelse og styrkelse af de restriktive foranstaltninger over for Burma/Myanmar[1] blev der indført visse restriktive foranstaltninger, herunder restriktioner på visse former for import fra og eksport til Burma/Myanmar, en indefrysning af visse personers og enheders pengemidler og økonomiske ressourcer samt restriktioner på finansieringen af visse virksomheder. (2) Som følge af den seneste udvikling i Burma/Myanmar ændrede Rådet ved afgørelse 2012/.../FUSP afgørelse 2010/232/FUSP om restriktive foranstaltninger over for Burma/Myanmar for at suspendere alle restriktive foranstaltninger med undtagelse af våbenembargoen og forbuddet mod udstyr, som kan anvendes til intern undertrykkelse, indtil den 30. april 2013. (3) Unionens højtstående repræsentant for udenrigsanliggender og sikkerhedspolitik og Europa-Kommissionen foreslår derfor at ændre forordning (EF) nr. 194/2008, således at de fleste restriktive foranstaltninger suspenderes. 2012/0101 (NLE) Fælles forslag til RÅDETS FORORDNING om suspension af anvendelsen af visse restriktive foranstaltninger i forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2012/.../FUSP af ... 2012[2] om ændring af Rådets afgørelse 2010/232/FUSP om forlængelse af de restriktive foranstaltninger over for Burma/Myanmar[3] under henvisning til fælles forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og ud fra følgende betragtninger: (1) Ved Rådets forordning (EF) nr. 194/2008 af 25. februar 2008 om forlængelse og styrkelse af de restriktive foranstaltninger over for Burma/Myanmar[4] blev der indført visse restriktive foranstaltninger, herunder restriktioner på visse former for import fra og eksport til Burma/Myanmar, en indefrysning af visse personers og enheders pengemidler og økonomiske ressourcer samt restriktioner på finansieringen af visse virksomheder. (2) Som følge af den seneste udvikling i Burma/Myanmar ændrede Rådet ved afgørelse 2012/.../FUSP afgørelse 2010/232/FUSP for at suspendere alle restriktive foranstaltninger med undtagelse af våbenembargoen og forbuddet mod udstyr, som kan anvendes til intern undertrykkelse, indtil den 30. april 2013. (3) Forordning (EF) nr. 194/2008 bør derfor også ændres, således at anvendelsen af de fleste restriktive foranstaltninger suspenderes. (4) Suspensionen af indefrysningen af pengemidler og økonomiske ressourcer bør betragtes som en tilladelse til at frigive pengemidler og økonomiske ressourcer, der har været indefrosset i medfør af forordningen, uden de kompetente myndigheders forudgående tilladelse — VEDTAGET DENNE FORORDNING: Artikel 1 Anvendelsen af artikel 2 og 5, artikel 7, stk. 3, artikel 8 og 11 og artikel 15, stk. 2, 3 og 7, i forordning (EF) nr. 194/2008 suspenderes indtil den 30. april 2013. Anvendelsen af artikel 7, stk. 5, i forordning (EF) nr. 194/2008 (EF) nr. 194/2008 suspenderes indtil den 30. april 2013 for så vidt som der henvises til artikel 7, stk. 3. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den På Rådets vegne Formand [1] EUT L 66 af 10.3.2008, s. 1. [2] EUT L ... af 2012, s. … [3] EUT L 105 af 27.4.2010, s. 22. [4] EUT L 66 af 10.3.2008, s. 1.